akuqonda ama Arab ukuba lomkombe uzele msebenzi wumbi, akubona ukuba ngowoxolo, abuyele kwa- kwindlela zawo ezindala. Okwenene kunjalo ngoku. Ati abekele gama kulendawo sikuyo. Kuleveki yokumka kuka Mr. Young kwadlula ikulu lamakoboka aya kutengisa. U-Sibambi, enye yetolike zetu, wawabona wada wateta nawo. Kwakuko mntwana ukwiminyaka emibini owayemana elila angaba mhlaumbi wayebangelwa kukulamba. Akuba engatuli ama Arab amtabata kunina amgibisela etyolweni, adlula, amshiya kulondawo. U-Sibambi ngokubetwa lusizi wamtabata lomntwana waya naye kumzi okufupi wacela abantu bokuba bamgcine, kanti akazikubasahlala xesha lide.

Andinamatanda ukuba exesheni soda siwoyise ama Arab. Ubukristu buse bubugxotile ubukoboka kuzo zonke indawo ebufikileyo ngapandle ke mhlaumbi kwase Cuba, nakumazwe akunxweme lwe Africa oluse mpumalanga apantsi kwe Portugal. Nawo ke aya kwahlukana kuti tu nobukoboka ngalomnyaka we 1877 nokuba ngowe 1878.

Andiboni sizatu sokuba kungabiko indlela eya kukukaulezisa ukufa komsebenzi wamakoboka apa. Ewe okwenene londlela ingengenwe ngabafundisi. Into enokwenziwa kwilwandle ezinkulu ingenziwa nakweli cibi. Kulusizi ukucinga ukuba kuko abantu abangenakuqonda nto ngapandle kokuba babe bayiboniswa ngembumbulu. Ololuhlobo lokutyila inyaniso ngembumbulu asilulo lomfundisi ;kodwa ke uku­ba ama Ngesi aneqela lemikombe yokutintela ubuko­boka kwilwandle ezinkulu, andiboni ukuba angaba ayaposisa ngokuza kunqamla umtombo wabo ; enye indawo kukona ingati ibe nganeno nendleko efunekayo.

U-Isaac Williams, omnye wamadodana amane ayevela e-Lovedale, utunyelwe E Kilimane no Dr. Law ukuba agoduke. Soloko afunyanwa yicesini ngo September akazanga abuye alungelelane. Intloko yake ibupambana noko amagqira amatatu engabanga nakumisa ukuba kungakanani na ukuba sebucotsheni kwesi sifo sake. Kubonakele ukuba apa akasayi kuza onwabe abe noncedo. Abanye bahambisa ka kuhle. Ndibe nosizi ukuva ukuba abantsundu aba vela kumhlambi ka Rev. A. Kayser wase Bayi abamkelwanga ngu Mr. Henderson, nokuba sebegodukile Isizatu soko andisazi. Ungati abafumananga xesha laneleyo lokulingwa.

Sisand’ ukuva indaba kwabe Established Church U-Mr. Henderson ungati uzake agoduke. Mhlaumb kuya kufuneka ukuba sihlangane ngakumbi. Kubonakala ukungati sibe sibangenele kakulu isifo. Inda wo abanyule ukumisa isikolo intle noko siko isifo ngoku.

INCWADI KA SHADRACH MGUNANA.

Kuluvuyo kum ukukwazisa ukuba seza safika apa. kakuhle. Siqinisekile ukuba kwintlanganiso zisem tandazo zase Lovedale, mininzi imitandazo eyenzelwa tina nokuba ipendulwe, ngokukodwa malunga nam. Andinantloni ukukuxelela ukuba u-Tixo undisikelele kakulu soloko ndasukayo ekaya—wanditamsanqela ndingafanelekile. Ihambo kum yaba mnandi kwada kwase kupeleni. Andizange ndazisola ngokushiya ikaya, enditemba ukuba ndiya kuba njalo kude kube sekupeleni kwexesha lokuba lapa kwam- Intliziyo yam ikulo msebenzi ndiwuzeleyo kwelilizwe likude. Ndikolwa ukuba kunjalo nakwizihlobo zam ezingo Koyi no Mapasa. U-Mapasa yayi ngamngenanga icesini ekunyukeni kwetu. Ike yamfikela kancinane ngoku sesifikile apa. U-Koyi yake yambamba sise sendleleni kodwa noko wayitwala ngomonde nentliziyo exolileyo—wada wati kum ngenye imini, ugqibe kwe-

lokuba angagoduki. Ndiyavuya ukuti mna ayikazange indicukumise nakancinane.

Isikolo savulwa ngomhla 25 ka October. Umsebenzi siwuqala ngexa lesitandatu kusasa. Kuti ngelesihlanu kubetwe intsinjana yokuba kuvukwe kulungiselelwe umsebenzi. Abanye baka izindlu abanye baka indawo yokuma umkombe, abanye benza izitiya nendlela nempahla zendlu. U-William Koyi wenza indlela eya elunxwemeni, U-Mapasa wenza itafile yendlu yokudlela. Asikuko nokuba kumnandi apa uyavuselela kanye umoya ovela ngase Cibini.

Amadoda afunekayo apa nganokusebenza ngezandla zawo alungise umzi. Asinto ilula ukuseka indlu yamatye. Kugqitisele ukuba nzima kokusekwa kobukristu. Kufun’ ukucikideka okukulu nokulindela ngomonde e-Nkosini ukuba ide ihlume imbewu ehlwayelwe izintliziyweni zabantu, nokuba kulindelwe kukolwe imihla yonke ngo Moya ka Tixo kubo bonke.

INCWADI KA MAPAS NTINTILI.

Livingstonia Mission, Nov. 27, 1876.

Zihlobo zam ezitandekayo.—Ndiyazi ukuba nizili- ndele, indaba, ezivela kuti: amaxesha onke. Kanti ke tina, sizilindele ezivela kuni ngapezulu. Kubi kuti, kuba sesanazisa, ukuba sesafika ; ngokuke silindele impendulo, nezayo impilo, nentlalo yenu, kusoloko sahlukana.

Tina ke sisapilile, imikuhlane ayisasipete kakulu.

Sisaka siyalima kanjako, ngokuba siyaqonda ukuba ixesha liyasipelela, sabeke siqala intsinde kuzo indawana esisabone zifanele amasimi. Nokulima ke siqasha abantu, babe ke bekukuza ngamakutyana abo, abude bungangengalo; ebanzana ngangesandla. Imvula ayikani ngokwaneleyo. Asikabi nandlala noko, sisenokudla okwaneleyo, esenyuka nako kuvela pesheya, nakuba sipile kakulu kukudla kwelilizwe.

Abantu asikabazi, ngokuba asikabi natuba loku- sebenza pakati kwabo. Kubonakala kuya kupela umnyaka, pambi kokuba siwuqale umsebenzi esiwuzeleyo kwelilizwe; ngenxa ke yezizatu ezibini esokuqala, kungazi inteto, esesibini, kuba mgama kwemizi, kuba kuyiwa ngezikitshane ngenxa yokunqaba kwezwe. Ngasemva zintaba zamatye. ngapambili leli Cibi silimeleyo le Nyassa.

Elicibi asikalazi apo lipele kona, kule ndawo siku­yo saza kufika ngedinar; sabeke besiliqale ukuti tyapa kwelanga. Ubude ke balo bungasentla. Siti sakukangela kwintaba ezilipahlileyo ngelinye icala, kubonakale ukuba luhambo olude. Isikepe sihamba imini nobusuku sokufika.

Inteto siyaqala ukufunda, ngokuba siya xakeka xa sisebenza nabo; uti uteta enye into abe eteta enye, kodwa aba sebenomnyaka benabo sebevana; nati sitetelwa ngabo kakulu.

Umfundiso lo u-Dr. Laws, selekwazi ukuba kokela isikungo se Nkosi ngenteto yabo, nakuba ndingekakwazi mna. Ndinokunibonisa kancinane amagama ezinto ngenteto yabo.

Awokutyila izinto.

Tshayipa— Imbi. Tshakoma—Ilungile.

Amagama.

Tambo—Izulu.

Ndziko—Umhlaba.

Nyenyezi—Inkwenkwezi.

Mwezi—Inyanga.

Dzuwa—Ilanga.

Mame—Ma.

Mapira—Amazimba.

Lero—Namhla.

Mawa—Ngomso.

Nkazi—umfazi.

Msingane—Intombazana.

Untu—Umntu.

Baba—Bawo.

Tshipango, Mapiramango  
—Umbona.

Awezenzo.

Uzakumo—Yiza apa Tengamanzi—Zisamanzi,

Malonda—Ukutenga, Ukutengisa.  
Pasamanzi kupuza—Ndipamanzi ndisele.

Amaxesha.

Kusana—Emini. Madzuro— Ntambam.

Matsubese—Kusasa. Masiku—Ngokuhlwa.

Igama lo Mdali.

Mpambe, Mlungu—U-Tixo, U-Mdali.

Ndiyapela ngokubulisa kuni nonke, ndingowenu ngenene umhlobo otembekayo, notandekayo amaxe­sha onke.

Bazalwana sitandezeleni.

UKUBULELA KONTSUNDU.

Kuko abati entetweni yabantsundu akuko lizwi loku- bulela. Kanti noko abantsundu abayiswele bonke imbulelo. Apa e-Batenjini ute umfo ontsundu osityebi waboleka inqwelo yake ngapandle kokubiza into ku Mr. J. Conway nosapo lwake ukuba aye ebukweni bake kuba ebesifa. Ute akufika kona waqauka walushiya elusizini nase zintsweleni olo lusapo. Emva kwentsuku ezitile lamfo untsundu uzekutabata inqwelo yake. Ute akulubona usizi akulo u-Mrs. Conway wateta eliti, ‘ indoda yako kade indinceda oko ibingekangenelwa bubuhlwempu. Nanamhla andikabulibali ububele bayo. Ukubulela kwam kuyo sendikunika lenqwelo nempahla yayo ukuze uncede ababantwana.’ Ixabiso lalonqwelo likumashumi amatandatu eponti.

Inene elitile lase Qonce lite lona lakufika noko sekunjalo laba lisabiza isikweliti salo ku Mrs. Conway setyala leponti ezisixenxe ebelenziwe yindoda yake. Alinalusizi ngomfazi nabantwana bomntu ofa enetyala lalo. U-Mr. Conway ubengumntu obekiweyo ngabamhlope nabantsundu.—*Cape Mercury.*

ISIQAMO SOBUKRISTU.

Umfundisi otile abati ngu Rev. A. T. Savelle ubalisa ngesiqiti esikwi Pacific ukubonisa ukuba ilizwi lika Tixo linamandla ukuguqula nendawo ezingati zincamekile. Uti kwi Pacific kuko isiqitana ekutiwa yi Rapa esaqala ukubonwa ngabamhlope ngu Van­couver ngo December we 1791. Eloxesha sabe sahlukile kanye kwezinye indawo. Abantu bakona babengati bazilungiselele ukulwa nesinye isizwe. Wafika bekude nonxweme ezindulini, bake kona inqaba ezinkulu, uninzi lwabantu lusitele ngazo, kuko abanga- ti bayasentila. Kumkombe wake kweza amapenya- ne amashumi matatu. Wafika kubantu abamnyama bencolile, ingubo zabo ingamagqabi omti ambalwa abotshwe esinqeni, Imizimba yabo yayingavanjwanga, inwele bezinqamle zamfutshane kakulu. U-Rev. W. Ellis owaye kona nge 1817 wabuya engabulibali ubusela babo bantu. Bakufika emkombeni bamenzela ixala ngokungxamela ukuyifihla yonke into abayibonayo. Bakuba bengafumani tuba, lokuba bangena ekupangeni. Abanye babe funa ukubaleka nomfana owaengati ute qelele, wati akuboyisa baputuma inkwenkwana, eyati ukuze isinde yancedwa ngomatoloshe. Basebetabata ihempe yayo. Omnye weba ikati; inja yasinda kukuti kanti ikulekiwe. Okunye kwa abantu bakona babenxamele ukupanga umkombe ka Captain Powell.

Namhla ke abantu base Rapa sebenasimilo simbi. Kwakuko abantu bakona ababehambele e-Tahiti baza kona beva intshumayelo yelizwi lika Tixo bagqoboka. Ngomnyaka we 1825 bagoduka ukuya kwazisa amako- wabo into abayi fumeneyo, kuba nanamhla umdesipile kusa funeka eye kubaxelela abakowabo. Babu-

4 ISIGIDIMI SAMAXOSA, APRIL 1, 1877.